(Návrh)

**VYHLÁŠKA**

**Ministerstva obrany Slovenskej republiky**

**z .... .... 2011,**

**ktorou sa ustanovujú podrobnosti o metodike spracúvania návrhu kodifikačných údajov, o programovom vybavení na spracúvanie návrhov kodifikačných údajov, o návrhu kodifikačných údajov a o povinnostiach dodávateľa produktu**

Ministerstvo obrany Slovenskej republiky podľa § 21 ods. 2 písm. a) až d) zákona č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení zákona č. .../2011 Z. z. (ďalej len „zákon“) ustanovuje:

**§ 1**

**Podrobnosti o metodike spracúvania návrhu kodifikačných údajov**

Metodika spracúvania návrhu kodifikačných údajov obsahuje chronologický opis jednotlivých činností vykonávaných pri spracúvaní návrhu kodifikačných údajov. Metodika spracúvania návrhu kodifikačných údajov musí obsahovať opis aspoň týchto činností:

opis postupu zisťovania, či výrobok alebo služba na účely obrany (ďalej len „produkt“) je zaradený do kodifikačného systému Slovenskej republiky a do kodifikačného systému aliancie,

opis postupu identifikácie, pomenovania a klasifikácie produktu a postup priradenia kodifikačných údajov k produktu v rozsahu, ktorý zodpovedá opisnej metóde uvedenej v slovenskom obrannom štandarde,1)

opis funkcií programového vybavenia na spracúvanie návrhov kodifikačných údajov (ďalej len „programové vybavenie“) a opis postupu spracúvania elektronických výstupov návrhov kodifikačných údajov,

opis spôsobu udržiavania a aktualizácie programového vybavenia a číselníkov pomocných údajov potrebných na spracúvanie návrhov kodifikačných údajov,

opis procesov kontroly, ktoré nie sú súčasťou programového vybavenia na spracúvanie návrhov kodifikačných úda­jov.

**§ 2**

**Podrobnosti o programovom vybavení**

Programové vybavenie musí byť určené výlučne na účel spracúvania návrhu kodifikačných údajov a musí umožňovať tieto funkcie:

overenie, či produkt je zaradený do kodifikačného systému Slovenskej republiky a do kodifikačného systému aliancie využitím oprávnenia na prístup do týchto systémov,

vkladanie a aktualizáciu číselníkov pomocných údajov potrebných na spracúvanie návrhov kodifikačných údajov,

spracovanie návrhu kodifikačných údajov opisnou metódou identifikácie podľa slovenského obranného štandardu,[[1]](#footnote-2))

výstup návrhu kodifikačných údajov v tlačenej a elektronickej podobe podľa slovenského obranného štandardu.1)

**§ 3**

**Podrobnosti o návrhu kodifikačných údajov**

Návrh kodifikačných údajov obsahuje

údaje o  produkte v rozsahu, ktorý zodpovedá opisnej metóde identifikácie podľa slovenského obranného štandardu,1)

údaje o výrobcovi alebo poskytovateľovi produktu (ďalej len „výrobca produktu“) ao dodávateľovi produktu, ktorými sú názov alebo obchodné meno, sídlo alebo miesto podnikania, identifikačné číslo, telefónne číslo, faxové číslo, adresa elektronickej pošty a internetová adresa.

(2) Návrh kodifikačných údajov môže obsahovať aj ďalšie údaje, ktoré sú potrebné na prepravu, skladovanie a manipuláciu s produktom, ako aj údaje, ktoré sú potrebné na používanie produktu, a logistické údaje o produkte vyžadované používateľom produktu (ďalej len „používateľ“).

(3) Štruktúra návrhu kodifikačných údajov v elektronických súboroch a forma zápisu súborov na predkladané médium sú uvedené v prílohe.

**§ 4**

**Podrobnosti o povinnostiach dodávateľa produktu**

(1) Dodávateľ produktu dodá používateľovi návrh kodifikačných údajov v elektronickej podobe v rozsahu, členení a vo forme, ktoré sú ustanovené v § 3 a v prílohe, ak produkt nebol zaradený do kodifikačného systému Slovenskej republiky.

(2) Dodávateľ produktu pri dodaní návrhu kodifikačných údajov sprístupní používateľovi dokumentáciu o produkte na overenie správnosti návrhu kodifikačných údajov podľa § 3 ods. 1 a 2, ak produkt nebol zaradený do kodifikačného systému Slovenskej republiky, a na aktualizáciu kodifikačných údajov, ak bolo pridelené skladové číslo NATO.

(3) Dodávateľ oznámi používateľovi podľa § 13 ods. 1 písm. c) zákona zmeny v dokumentácii o produkte, ktoré majú vplyv na schválené kodifikačné údaje.

(4) Dodávateľ produktu používateľovi pri dodaní návrhu kodifikačných údajov, ak produkt nebol zaradený do kodifikačného systému Slovenskej republiky, oznámi

a) svoje identifikačné údaje uvedené v § 3 ods. 1 písm. b),

b) údaje o produkte:

názov produktu,

výrobcom produktu pridelené číslo produktu, ktoré ho jednoznačne identifikuje a odlišuje od iných produktov, najmä číslo výkresu, číslo a názov technických podmienok, identifikačné číslo z katalógu produktov a číslo modelu.

**§ 5**

**Zrušovacie ustanovenie**

Zrušuje sa vyhláška Ministerstva obrany Slovenskej republiky č. 570/2004 Z. z., ktorou sa ustanovujú podrobnosti o návrhu kodifikačných údajov a o povinnostiach dodávateľa produktu.

**§ 6**

**Účinnosť**

Táto vyhláška nadobúda účinnosť 1. januára 2012.

# Príloha

**k vyhláške**

**č. ..../2011 Z. z.**

#

**Štruktúra návrhu kodifikačných údajov v elektronických súboroch**

**a forma zápisu súborov na predkladané médium**

Návrh kodifikačných údajov sa člení do elektronických súborov, príp. priečinkov s týmto názvom:

súbor „základné údaje“,

súbor „produkty“,

súbor „žiadosti“,

priečinok „plnenie“.

## ČASŤ A

## Súbor „základné údaje“ je vo formáte textového súboru .doc alebo .xls a obsahuje

identifikáciu podnetu na kodifikáciu, najmä číslo zmluvy výrobcu produktu s používateľom alebo zmluvy dodávateľa produktu s používateľom produktu alebo číslo objednávky používateľa produktu,

údaje o výrobcovi produktu a dodávateľovi produktu podľa odseku 1 písm. b) a kód výrobcu produktu a dodávateľa produktu,

názov alebo obchodné meno a sídlo agentúry pre kodifikáciu alebo používateľa produktu, ktorý spracoval návrh kodifikačných údajov (ďalej len „spracovateľ“),

základné údaje o produkte potrebné na jeho jednoznačnú identifikáciu, najmä názov, výkresové číslo určené v dokumentácii produktu a ak boli pridelené, aj vojenské číslo materiálu a skladové číslo NATO; v prípade viacerých produktov sa údaje uvádzajú v nasledujúcej tabuľke:

 Tab. č. 1

|  |  |  |  |  |
| --- | --- | --- | --- | --- |
| *P.č.* | *Názov produktu* | *RN - Výkresové číslo* | *NCAGE* | *Poznámky spracovateľa* |
|  |  |  |  |  |
|  |  |  |  |  |

## Vysvetlenie skratiek v tabuľke:

## P. č. – poradové číslo,

## NCAGE – kód výrobcu produktu alebo dodávateľa produktu

## ČASŤ B

Súbor s názvom „produkty“ je vo formáte .csv, .txt alebo .xls s údajmi uvedenými v príslušnom poradí v nasledujúcej tabuľke:

Tab. č. 2

|  |  |  |
| --- | --- | --- |
| Poradie | Opis produktu  | Povaha údajov\*) |
| 1. | Poradové číslo (totožné s poradovým číslom v zmluve, ak ho obsahuje) | A |
| 2. | VČM – vojenské číslo materiálu | N |
| 3. | NSN – skladové číslo NATO (ak je produkt zaradený do kodifikačného informačného systému) | A |
| 4. | Schválený názov podľa príručky NATO  | N |
| 5. | INC – kód schváleného názvu | N |
| 6. | NSC – kód zásobovacej triedy NATO | N |
| 7. | RN – referenčné číslo uvedené v príslušnej zmluve | A |
| 8. | NCAGE – kód výrobcu produktu alebo dodávateľa produktu | A |
| 9. | Názov podľa príslušnej zmluvy | A |
| 10. | DIC – kód dostupnosti dokumentácie | N |
| 11. | UIC – kód mernej jednotky | N |
| 12. | PMIC – kód obsahu vzácneho kovu | N |
| 13. | Cena v eurách  | N |
| 14. | Kód skladovateľnosti a trvanlivosti | N |
| 15. | Kód mernej jednotky dĺžky | N |
| 16. | Dĺžka  | N |
| 17. | Šírka  | N |
| 18. | Výška  | N |
| 19. | Kód mernej jednotky hmotnosti | N |
| 20. | Hmotnosť | N |
| 21. | CPV – kód zo spoločného nákupného slovníka EÚ | N |
| 22. | Rozpad celku na náhradné dielce | N |
| 23. | Spracovateľ návrhu kodifikačných údajov | N |
| 24. | Poznámka (doplňujúce informácie) | N |

\*) Údajové pole s nevyplneným nepovinným údajom v riadku zostáva prázdne.

Vysvetlenie skratiek v tabuľke:

A – povinný údaj,

N – nepovinný údaj.

**ČASŤ C**

## Súbor s názvom „žiadosti“ je vo formáte .txt a obsahuje návrhy jednotlivých druhov žiadostí spracovateľa pod označením:

* 1. LNC – žiadosť o kodifikáciu v Slovenskej republike na produkty vyrábané alebo poskytované na území Slovenskej republiky,
	2. LSA – žiadosť o kodifikáciu produktu vyrábaného alebo poskytovaného v zahraničí,
	3. LAU – žiadosť o registráciu používateľa produktu,
	4. LAR – žiadosť o doplnenie výrobcu k produktu,

**ČASŤ D**

## Priečinok s názvom „plnenie“ je vo formáte .zip a obsahuje nasledujúce súbory:

## a) súbor s názvom „plnenie“ vo formáte .csv, .xls alebo .txt“, ktorý obsahuje údaje uvedené v nasledujúcej tabuľke:

Tab. č. 3

|  |  |
| --- | --- |
| Poradie | Opis produktu  |
| 1 | Poradové číslo (totožné s poradovým číslom v zmluve, ak ho obsahuje) |
| 2 | NSN – skladové číslo NATO (ak je produkt zaradený do kodifikačného informačného systému) |
| 3 | RN – referenčné číslo uvedené v príslušnej zmluve |
| 4 | NCAGE – kód výrobcu produktu alebo dodávateľa produktu |
| 5 | Názov podľa príslušnej zmluvy |
| 6.  | Označenie druhu spracovanej žiadosti spracovateľa podľa časti C prílohy |
| 7. | DCN - číslo dokumentu, pod ktorým je žiadosť v bode 6 spracovaná |
| 8.  | Názvy súborov obrázkov, videí a ďalších súborov uvedených v písmene b). (V názve súborov obrázkov, videí a ďalších súborov musí byť uvedené výkresové číslo produktu (RN). K jednému produktu môže byť uvedený ľubovoľný počet súborov obrázkov, videí a ďalších súborov.)  |

b) Súbory obrázkov, videí a ďalšie súbory s názvami podľa tabuľky č. 3 bodu 8 v nasledujúcich formátoch:

* + 1. pre obrázky sú formáty .jpg, .bmp, .gif a .tiff; obrázky musia mať výpovednú hodnotu o produkte,
		2. pre videá sú formáty .mpg, .mpeg, .avi, .wmv, x-msvideo, msvideo, x-ms-asf, x-ms-asx, x-ms-wmv, x-ms-wmp, x-ms-wm; maximálna povolená veľkosť videa je 40MB,
		3. pre ďalšie súbory je formát .pdf.
1. ) SOŠ ACodP-1-1 až 7 Príručka NATO o kodifikácii [↑](#footnote-ref-2)